Pīters Bergs

Pīters Bergs (; dzimis ) ir amerikāņu kinorežisors, producents, scenārists un aktieris.

Savas karjeras laikā režisējis melno komēdiju "Ļoti sliktas lietas" (1998), asa sižeta komēdiju "Laipni lūgti džungļos" (2003), sporta drāmu Friday Night Lights (2004), trilleri "Karaliste" (The Kingdom, 2007), supervaroņu filmu "Henkoks" (2008), zinātniskās fantastikas kara filmu "Karakuģis" (2012), kara filmu "Izdzīvojušais" (Lone Survivor, 2013), katastrofu filmu "Deepwater Horizon: Liesmas okeānā" (2016), asa sižeta trillerus "Patriotu diena" (2016) un "22. jūdze" (Mile 22, 2018), kā arī asa sižeta komēdiju Spenser Confidential (2020). Piecās viņa filmās galveno lomu atveidoja Marks Volbergs.

Bergs atveidojis nozīmīgas lomas tādās filmās kā Never on Tuesday (1989), Shocker (1989), The Last Seduction (1994), The Great White Hype (1996), "Policisti" (1997), "Līdzzinātājs" (2004), "Izsvēpēt dūzi" (2006) un "Lauvas jēru pavadā" (Lions for Lambs, 2007).

Veidojis ABC seriālu Wonderland (2000), kā arī NBC seriālu "Visu uzvarai" (2006—2011), kas ir balstīts uz filmu Friday Night Lights. Par šo seriālu Bergu nominēja divām Emmy balvām. Veidojis Netflix miniseriālu American Primeval (2025).

 Ārējās saites 

Kategorija:1964. gadā dzimušie
Kategorija:Amerikāņu kinorežisori
Kategorija:ASV scenāristi
Kategorija:ASV kinoproducenti
Kategorija:Amerikāņu kinoaktieri
Kategorija:ASV televīzijas aktieri
Kategorija:Ņujorkā dzimušie